Елисавета Багряна
Април

chitanka.info

Дойде бодър и весел,

облаците разнесе.

Усмихна се отгоре,

всички пъпки разтвори.

Духна дважди с устата,

раззелени листата.

Трижди като подсвирна,

чу се далеч — до Смирна, —

събраха се птичките,

долетяха всичките…

Вдигнаха се децата,

трепнаха им сърцата:

гледат — слънце ранило,

всичко с цвят се покрило,

птички пеят в стрехите,

забръмчали мухите…

Па хукнаха на двора,

прехвърлиха стобора,

полетяха в лъките,

виждат им се петите.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.